

У складу са уговором о сарадњи и заједничком финансирању са локалном самоуправом Велико Градиште и Фондацијом Ана и Владе Дивац, а уз техничку подршку УСАИД Програма за конкурентну привреду, Регионална развојна агенција Браничево -Подунавље расписује:

**КОНКУРС ЗА ПОДСТИЦАЈНА СРЕДСТВА ЗА РАЗВОЈ ПОЉОПРИВРЕДЕ У ОПШТИНИ ВЕЛИКО ГРАДИШТЕ У 2022.ГОДИНИ**

Конкурсом је планирана подршка пољопривредницима који се баве ратарском, воћарском, виноградарском и сточарском производњом. Укупна расположива средства по овом конкурсу су **2.500.000,00 динара**. На конкурс могу да конкуришу **регистрована пољопривредна газдинства са територије општине Велико Градиште** и то за постицаје за :

- набавку опреме и механизације (нове и половне)

- поправке трактора и других пољоприврених машина (берача, комбајна итд. )

- Сертификованог садног материјала

- набавку репроматеријала и пратећег потрошног материјала

- за набавку остале пољопривредне опреме за потребе гајења воћа и поврћа у заштићеном простору или на отвореном

-припрему бизнис плана за потребе аплицирања на ИПАРД јавне позиве

**ПРАВО УЧЕШЋА ПО ОВОМ КОНКУРСУ ИМАЈУ:**

* **Физичка лица** – **носиоци регистрованог пољопривредног газдинства** са активним статусом:
  + која имају пребивалиште на територији општине Велико Градиште

Подносиоци пријаве на конкурс могу да остваре право на коришћење подстицајних средстава једном у току буџетске године и не могу се пријавити поново за подршку до исплате свих претходно добијених средстава по овом Конкурсу. Подносилац пријаве на конкурс може бити **искључиво носилац регистрованог пољопривредног газдинства.**

**Физичко лице** који оствари право по овом основу потписује уговор са РРА Браничево-Подунавље са јасно дефинисаним правима и обавезама. Максималан износ подстицаја по овом конкурсу је **300.000,00 динара са ПДВ-ом**.

**Напомена:** корисник може сопственим средствима набавити опрему чији је износ већи од подстицајних средстава.

**ОБАВЕЗЕ** **КОРИСНИКА ПОДСТИЦАЈНИХ СРЕДСТАВА**

Корисници су у обавези да при потписивању уговора, као средство обезбеђења, депонују **личну меницу** у износу позјамљених средстава из фонда.

Локална самоуправа Велико Градиште субвенционише набавку са **10% бесповратних средстава,** односто максимално 30.000,00 динара по кориснику подстицајних средстава.

Корисници мере преузимају обавезу да у наредне три године од потписивања уговора са РРА Браничево-Подунавље врате свој део учешћа и то:

* + У 2022.години, најкасније до 31. децембра - **30%** укупне вредности подстицајних средстава
  + У 2023.години, **30%** укупне вредности подстицајних средстава, најкасније до 30. септембра 2023.
  + У 2024.години, **30%** укупне вредности подстицајних средстава, најкасније до 30. септембра 2024.

У случају временских непогода или ванредног стања (попут епидемије), Управни одбор Фонда може да донесе одлуку о продужетку рока враћања учешћа корисника. Тачан рок продужетка отплате ће бити утврђен у зависности од последица насталих услед више силе.

Рок за пријаву на конкурс је до утрошка средстава.

**ОБАВЕЗНА КОНКУРСНА ДОКУМЕНТАЦИЈА КОЈУ ДОСТАВЉАЈУ ФИЗИЧКА ЛИЦА:**

* + Образац пријаве на конкурс (Образац бр.1)
  + Пристанак за обраду података о личности (Образац бр.2)
  + Очитана копија личне карте подносиоца пријаве
  + Потврда о активном статусу пољопривредног газдинства за 2021. годину
  + Извод из биљне производње из Управе за трезор (за пољопривреднике)
  + Подаци о пољопривредном газдинству из Управе за трезор
  + Предрачуне за опрему , материјал или услуге израде бизнисплана - са описом. За кориснике који набављају садни материјал потребан је: сертификат за садни материјал.
  + Уколико је предмет набавке половна опрема – потребно је доставити предрачун од правног лица регистрованог за продају механизације и опреме

*Напомена: Уверење из локалне пореске да је подносилац пријаве измирио обавезе по основу локалних јавних прихода прибавиће општинска управа Велико Градиште.*

**ДОДАТНА КОНКУРСНА ДОКУМЕНТАЦИЈА ЗА ФИЗИЧКА ЛИЦА:**

* + Уколико лице – подносилац пријаве има образовање у области пољопривреде, доставља копију дипломе о стеченом образовању у области пољопривреде
  + Уколико лице има - потврда из ПИО фонда да је корисник осигураник пољопривредног газдинства

Подносилац конкурсне пријаве потребну документацију може доставити у оригиналу или као фотокопију оверену од стране надлежног органа при чему Комисија задржава право да затражи на увид оригинал.

**ПОСТУПАК СПРОВОЂЕЊА КОНКУРСА:**

Достављене пријаве ће бити административно и комисијски проверене од стране чланова Комисије коју чине по један представник РРА Браничево-Подунавље, општине Велико Градиште и Фондације Дивац у смислу комплетности и административне усаглашености.

Заједничка комисија разматра пријаве на конкурс, утврђује испуњеност услова за остваривање права на подстицаје и врши рангирање пријава по утврђеним критеријумима.

Рок за објаву резултата је 30 дана од дана подношења пријаве. Корисник мере по остваривању права потписује уговор са РРА Браничево-Подунавље о правима и обавезама која су јасно дефинисана уговором.

**МЕТОДОЛОГИЈА БОДОВАЊА:**

|  |  |  |  |
| --- | --- | --- | --- |
| **Р.бр.** | **Критеријум** | **Да/Не** | **Бодови** |
| 1. | **Пословни план** |  | **10 највише** |
| 2. | **Број чланова породице** |  | **15 највише** |
| 1 до 2 |  | 2 |
| 3 до 4 |  | 5 |
| 5 до 6 |  | 10 |
| 7 и више |  | 15 |
| 3. | **На свом газдинству обрађује** |  | **15 највише** |
| Више од 10 ха ратарске производње или воћњаке и винограде више од 1 ха |  | 15 |
| Више од 5 ха ратарске производње или воћњак и винограде више од 0,5 ха |  | 10 |
| До 5 ха ратарске производње или воћњак и винограде до 0,5 ха |  | 5 |
| 4. | **Носилац газдинства је особа женског пола** | Да | **5 бодова** |
| 5. | Подносилац пријаве је пријављен на ПИО од пољопроивреде | Да | **10 бодова** |
| 6. | **Подносилац пријаве или члан домаћинства има:** |  | **10 највише** |
| Више или високо образовање из области пољопривреде |  | 10 |
| Средње образовање из области пољопривреде |  | 5 |
| 7. | **Подносилац пријаве има:** |  | **15 највише** |
| До 30 година старости |  | 15 |
| Од 31 до 40 година старости |  | 10 |
| Од 41 до 50 година старости |  | 5 |
| 8. | **Учешће корисника:** |  | **20 највише** |
| Преко 50% |  | 20 |
| Од 20% до 49% |  | 10 |
| Од 1% до 19% |  | 5 |

**НАЧИН ДОСТАВЉАЊА ДОКУМЕНТАЦИЈЕ:**

Обавезна конкурсна документација као и додатна конкурсна документација, са обавезним потписом подносиоца пријаве доставља се у једном примерку у затвореној коверти лично или поштом, на адресу:

**Општина Велико Градиште , Житни трг 1, 12220 Велико Градиште поштом или лично у времену од 7:00-14:00**

Са назнаком за

**Конкурс за подстицајна средства за развој пољопривреде у општини Велико Градиште у 2022.години**

**„НЕ ОТВАРАТИ“**

На полеђини коверте написати назив и адресу подносиоца пријаве.

Јавни позив је објављен на огласној табли локалне самоуправе и РРА Браничево-Подунавље, као и на интернет страници локалне самоуправе и РРА Браничево-Подунавље и Фондације Ана и Владе Дивац